EARTH ขายหุ้นกู้ 1.5 พันลบ. เปิดจอง 14-16 ธ.ค.58
EARTH ขายหุ้นกู้ 1.5 พันลบ. อายุ 2 ปี ดอกเบี้ย 4.90% เสนอขายผู้ลงทุนสถาบัน-รายใหญ่ เปิดจอง 14-16 ธ.ค.58 หวังระดมทุนใช้เป็นเงินทุนหมุนเวียน-รองรับการขยายธุรกิจ
11 ธ.ค. 2558

บริษัท เอ็นเนอร์ยี่ เอิร์ธ จำกัด (มหาชน) หรือ EARTH ระบุว่า บริษัทได้ยื่นแบบแสดงรายการการเสนอขายหุ้นกู้ของบริษัท มูลค่า 1,500 ล้านบาท อายุ 2 ปี ครบกำหนดไถ่ถอนปี พ.ศ. 2560 กำหนดดอกเบี้ยคงที่ร้อยละ 4.90 ต่อปี   
ทั้งนี้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดจองซื้อระหว่างวันที่ 14-16 ธันวาคม 2558  โดยมีผู้จัดการการจัดจำหน่ายหุ้นกู้ คือ ธนาคารกรุงไทย บล.เอเชีย พลัส และ บล.เคที ซีมิโก้
โดยบริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้ไปใช้เพื่อเป็นเงินทุนหมุนเวียนในการดำเนินงานและรองรับการขยายธุรกิจของกลุ่มบริษัท